มันนี่ทูเดย์
ทีเอ็มบีแลกธนบัตรที่ระลึก
4 พ.ย. 2559

ทีเอ็มบีแลกธนบัตรที่ระลึก
ธนาคารทหารไทย (ทีเอ็มบี) เปิดแลกบัตรธนาคารและธนบัตรที่ระลึก 2 วาระ คือ บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษาหกสิบบริบูรณ์ 5 ธ.ค. 2530  ชนิดราคา 60 บาท แลกในราคา 60 บาท และธนบัตรที่ระลึกเนื่องในโอกาสครบรอบ 100 ปี ธนบัตรไทย ชนิดราคา 100 บาท (2545) แลกในราคา 100 บาท คนละ 1 ฉบับ แบบใดแบบหนึ่ง ตั้งแต่วันที่ 9 พ.ย.นี้ ทุกสาขา
ธสน.ตั้งผู้ช่วยกรรมการ
ธนาคารเพื่อการส่งออกและนำเข้าแห่งประเทศไทย (ธสน.) หรือเอ็กซิมแบงก์ แต่งตั้ง น.ส.น้องนุช เหล่ามณีรัตนาภรณ์ เป็นผู้ช่วยกรรมการผู้จัดการ ดูแลงานด้านบริหารเงิน การลงทุนในตลาดเงินและตลาดทุน ด้านบัญชีและงบประมาณ การวางรูปแบบประมวลผลและการจัดทำรายงานทางการเงิน ด้านเทคโนโลยีสารสนเทศ การพัฒนาระบบสารสนเทศของธนาคารให้สอดคล้องกับธุรกิจ รวมทั้งงานจัดซื้อจัดจ้างและงานบริการทั่วไปของ ธสน. ทั้งนี้มีผลตั้งแต่วันที่ 1 พ.ย. 2559